Številka: 007-4/2018

Datum: 30. 1. 2018

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o ukinitvi statusa grajenega javnega dobra za nepremičnino katastrska občina 392 Krčevina pri Ptuju parcela 561/1**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam mestnemu svetu v obravnavo in sprejem predlog Sklepa o ukinitvi statusa grajenega javnega dobra za nepremičnino katastrska občina 392 Krčevina pri Ptuju parcela 561/1.

Miran SENČAR,

župan Mestne občine Ptuj

Prilogi:

* predlog sklepa z obrazložitvijo

|  |  |
| --- | --- |
|  |  |

Predlog

Februar 2018

Na podlagi 23. člena Zakona o graditvi objektov (Uradni list RS, št. 102/04 - uradno prečiščeno besedilo, 92/05 - ZJC-B, 111/05 - odl. US, 93/05 - ZVMS, 120/06 - odl. US, 126/07, 108/09, 61/10 - ZRud-1, 76/10 - ZRud-1A, 20/11 - odl. US, 57/12, 110/13, 101/13 - ZDavNepr, 22/14 - odl. US, 19/15 in 66/17) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_, sprejel naslednji

**S K L E P**

**o ukinitvi statusa grajenega javnega dobra**

**za nepremičnino katastrska občina 392 Krčevina pri Ptuju parcela 561/1**

1. člen

S tem sklepom se ukine status grajenega javnega dobra na nepremičnini katastrska občina 392 Krčevina pri Ptuju parcela 561/1 (ID 3291970), pri kateri je v zemljiški knjigi zaznamovano grajeno javno dobro lokalnega pomena – območja zelenic.

2. člen

Pri nepremičnini katastrska občina 392 Krčevina pri Ptuju parcela 561/1 (ID 3291970) se predlaga izbris zaznambe grajenega javnega dobra lokalnega pomena – območja zelenic, ki je vpisana na podlagi Odločbe Občinske uprave Mestne občine Ptuj št. 007-1/2011-9 z dne 15.4.2014.

3. člen

Ta sklep začne veljati naslednji dan po objavi v Uradnem vestniku Mestne občine Ptuj.

Številka: 007-4/2018

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazložitev:**

Pri nepremičnini katastrska občina 392 Krčevina pri Ptuju parcela 561/1 je v zemljiški knjigi na podlagi Odločbe Občinske uprave Mestne občine Ptuj št. 007-1/2011-9 z dne 15.4.2014 zaznamovano grajeno javno dobro lokalnega pomena – območja zelenic.



Skladno z določilom prvega odstavka 23. člena Zakona o graditvi objektov se lahko že obstoječi status grajenega javnega dobra lokalnega pomena odvzame z odločbo, ki jo na podlagi sklepa pristojnega občinskega organa po uradni dolžnosti izda tisti upravni organ, ki je status podelil. Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je za sprejem predloženega sklepa pristojen Mestni svet Mestne občine Ptuj.

Ob ugotovitvi, da navedena nepremičnina več ne služi namenu, za katerega je bilo javno dobro vzpostavljeno in da bodo na delu predmetne nepremičnine dodatno izgrajene dostopne poti za potrebe izvedbe projekta rekonstrukcije kotlovnice za proizvodnjo toplotne energije, ki stoji na sosednji nepremičnini parc. št. 561/2 k.o. 392 Krčevina pri Ptuju, menimo, da za ukinitev statusa grajenega javnega dobra ni zadržkov. Po sprejemu predloženega sklepa bo izdana odločba, s katero se bo omenjeni nepremičnini status grajenega javnega dobra odvzel.

Glede na podano obrazložitev predlagam Mestnemu svetu Mestne občine Ptuj, da sprejme sklep v predloženi vsebini.

Pripravila:

Nina M. Ogrizek

Miran SENČAR,

župan Mestne občine Ptuj